CELEX: 52003XG1018(01)
Language: fi
Date: 2003-09-22 00:00:00
Title: Neuvoston päätelmät, annettu 22. syyskuuta 2003, Euroopan lääketeollisuuden kilpailukyvyn lujittamisesta

Avis juridique important

|

52003XG1018(01)

Neuvoston päätelmät, annettu 22. syyskuuta 2003, Euroopan lääketeollisuuden kilpailukyvyn lujittamisesta  

Virallinen lehti nro C 250 , 18/10/2003 s. 0001 - 0002

Neuvoston päätelmät,annettu 22. syyskuuta 2003,Euroopan lääketeollisuuden kilpailukyvyn lujittamisesta(2003/C 250/01)EUROOPAN UNIONIN NEUVOSTO, jokaMYÖNTÄÄ, että Euroopan lääketeollisuudella on elintärkeä asema sekä teollisuuden että terveyden alalla, kuten myös tieteellisessä perustassa,SUHTAUTUU MYÖNTEISESTI vastaukseen, jonka komissio on antanut innovaatiotoimintaa ja lääkkeiden toimittamista käsittelevän korkean tason työryhmän - G10-lääketyöryhmän - raporttiin tiedonannossaan "Euroopan lääketeollisuuden lujittaminen potilaiden eduksi"(1)VAHVISTAA, että kilpailukyky- ja kansanterveyspolitiikan välillä on löydettävä yhteisön ja kansallisen tason toimivaltuudet huomioon ottava tasapaino,PITÄÄ TÄRKEÄNÄ Euroopan lääketeollisuuden kilpailukyvyn lujittamista sen kilpailijoihin nähden, erityisesti lisäämällä Euroopan houkuttelevuutta innovatiivisen huipputeknologian paikkana sekä säilyttämällä korkeatasoinen tieteellinen perusta; tähän olisi otettava mukaan toimenpiteet, jotka helpottavat rinnakkaisvalmisteiden ja käsikauppalääkkeiden kehittämistä Euroopan unionissa,MYÖNTÄÄ, että puitteiden luominen lääketeollisuuden kilpailukyvyn parantamiselle pysyvästi vaatii toimenpiteitä sekä kansallisella että EU:n tasolla,PANEE MERKILLE, että Euroopan lääketeollisuuden rakenne perustuu kaikkialle Eurooppaan levittäytyneiden suuryritysten sekä pienten ja keskisuurten yritysten välisiin täydentäviin suhteisiin ja PITÄÄ TÄRKEÄNÄ tämän vuorovaikutussuhteen kehittämistä ja lujittamista,PITÄÄ TÄRKEÄNÄ uusien ja integroituneempien yhteistyömuotojen kannustamista Euroopassa, mukaan lukien julkisen ja yksityisen sektorin kumppanuus, hallitusten, tiedemaailman, tieteellisten laitosten, lääke- ja bioteknologiayhtiöiden kesken tieteellisen tietämyksen siirtämisen ja innovatiivisten lääkkeiden saatavuuden parantamiseksi ja nopeuttamiseksi,PITÄÄ MYÖNTEISENÄ- komission ehdottamia terveysalaa ja kilpailukykyä koskevia esikuva-analyysejä oppaaksi päätöksenteolle ajan mittaan, ja KOROSTAA tässä yhteydessä, että uudet kehitysnäkymät, kuten Euroopan unionin laajentuminen, olisi asiaankuuluvalla tavalla otettava huomioon tietojen keruussa- terveysalan virtuaali-instituuttien perustana olevaa näkemystä, jonka komissio on laatinut kliinisen, farmakologisen ja farmaseuttisen tutkimuksen, myös pienempien markkinoiden lääkkeitä koskevan tutkimuksen edistämiseksi linkittämällä perus- ja kliinisen tutkimuksen keskukset huippuosaamisen eurooppalaiseksi verkostoksi,PYYTÄÄ jäsenvaltioita- osallistumaan aktiivisesti komission tiedonannossa esitettyjen keskeisten toimien, erityisesti esikuva-analyysin, täytäntöönpanoon antamalla asianmukaisia tietoja lainsäädäntö- ja muista toimenpiteistä, joilla voisi olla vaikutus lääkealaan- harkitsemaan komission ehdottamia täytäntöönpanotoimia:a) sellaisten luvan saaneiden lääkkeiden kilpailusta, joita valtio ei osta ja joista se ei maksa korvauksiab) nopeasta markkinoille saattamisesta myyntiluvan saamisen jälkeen,PYYTÄÄ komissiota- järjestämään EU:n laajuisen mietinnän yhdessä kaikkien asianomaisten jäsenvaltioiden ja sidosryhmien kanssa farmaseuttisten valmisteiden hintoja ja korvauksia koskevista erilaisista lähestymistavoista siten, että tutkitaan kilpailukykyisempiä ja dynaamisempia markkinamekanismeja, joilla pyritään varmistamaan, että potilaat saavat tasapuolisesti ja nopeasti lääkkeitä kaikkialla Euroopassa, ja tehostamaan tämän alan markkinoiden yhdentymistä jäsenvaltioiden toimivaltuuksia ja niiden terveydenhuoltojärjestelmien eroja kunnioittaen, terapeuttista lisäarvoa koskeva arviointi mukaan lukien,- raportoimaan neuvostolle säännöllisesti lääkealan kilpailukyvyn tilanteesta kilpailukykyä ja kansanterveyttä koskevien esikuva-analyysien tulosten sekä jäsenvaltioiden toimittamien tietojen pohjalta.(1) Asiak. 11165/03 ECO 147 SAN 152 COMPET 38 IND 103 MI 167 RECH 119.